section_heading: Povijest
paragraph_text: Inicijativa za pokretanje tiskovine takvoga tipa realizirana je koncem 1888. godine i prvi broj Glasnika zemaljskog muzeja predan je na uvid javnosti 1. siječnja 1889. godine. U početku je Glasnik izlazio četiri puta godišnje, a prvi urednik, u periodu od 1889. do 1906. godine, bio je Kosta Hörmann. U okviru tzv. "stare serije" Glasnika (1889.–1943.) objavljeno je 55 godišta časopisa u 134 sveska. Na čelu uredništva smjenjivala su se velika imena tadašnje bosanskohercegovačke znanosti i muzeologije, od već spomenutog Hörmanna, preko Ćire Truhelke (1906.–1921.), Vladislava Skarića (1921./22.–1936.), Mihovila Mandića (1936.–1941.), Joze Petrovića (1941.–1942.), do Vejsila Ćurčića (1943.).